CELEX: 22012D0066
Language: sl
Date: 2012-03-30 00:00:00
Title: Sklep Skupnega odbora EGP št. 66/2012 z dne 30. marca 2012 o spremembi Priloge XV (Državna pomoč) k Sporazumu EGP

2.8.2012   
            
            
               SL
            
            
               Uradni list Evropske unije
            
            
               L 207/46
            
         SKLEP SKUPNEGA ODBORA EGP
   št. 66/2012
   z dne 30. marca 2012
   o spremembi Priloge XV (Državna pomoč) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XV k Sporazumu je bila spremenjena s Sklepom Skupnega odbora EGP št. 120/2008 z dne 7. novembra 2008 (1).
            
         
               (2)
            
            
               Sklep Komisije 2012/21/EU z dne 20. decembra 2011 o uporabi člena 106(2) Pogodbe o delovanju Evropske unije za državno pomoč v obliki nadomestila za javne storitve, dodeljenega nekaterim podjetjem, pooblaščenim za opravljanje storitev splošnega gospodarskega pomena (2), je treba vključiti v Sporazum.
            
         
               (3)
            
            
               Sklep 2012/21/EU razveljavlja Odločbo Komisije 2005/842/ES (3), ki je vključena v Sporazum in jo je zato treba v okviru Sporazuma razveljaviti –
            
         SPREJEL NASLEDNJI SKLEP:
   Člen 1
   Besedilo točke 1h (Odločba Komisije 2005/842/ES) v Prilogi XV k Sporazumu se nadomesti z naslednjim:
   „32012 D 0021: Sklep Komisije 2012/21/EU z dne 20. decembra 2011 o uporabi člena 106(2) Pogodbe o delovanju Evropske unije za državno pomoč v obliki nadomestila za javne storitve, dodeljenega nekaterim podjetjem, pooblaščenim za opravljanje storitev splošnega gospodarskega pomena (UL L 7, 11.1.2012, str. 3).
   Za namen tega sporazuma veljajo določbe Sklepa z naslednjimi prilagoditvami:
   
               (a)
            
            
               izraz ‚Komisija‘ se glasi ‚pristojni nadzorni organ, kakor je opredeljen v členu 62 Sporazuma EGP‘;
            
         
               (b)
            
            
               izraz ‚združljiv z notranjim trgom‘ se glasi ‚združljiv z delovanjem Sporazuma EGP‘;
            
         
               (c)
            
            
               izraz ‚država članica‘ se glasi ‚država članica EU ali država Efte‘; izraz ‚države članice‘ se glasi ‚države članice EU ali države Efte‘;
            
         
               (d)
            
            
               v členu 1 in členu 2(3) se izraz ‚člen 108(3) Pogodbe‘ glasi ‚člen 1(3) Protokola 3 k Sporazumu o nadzornem organu in sodišču‘;
            
         
               (e)
            
            
               v členu 2 se izraz ‚člen 106(2) Pogodbe‘ glasi ‚člen 59(2) Sporazuma EGP‘;
            
         
               (f)
            
            
               v členu 3 se izraz ‚člen 108(3) Pogodbe‘ glasi ‚člen 1(3) Protokola 3 k Sporazumu o nadzornem organu in sodišču‘;
            
         
               (g)
            
            
               v členu 5 se izraz ‚člen 107 Pogodbe‘ glasi ‚člen 61 Sporazuma EGP‘.“
            
         Člen 2
   Besedilo Sklepa 2012/21/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 31. marca 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. marca 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 339, 18.12.2008, str. 111.
   
      (2)  UL L 7, 11.1.2012, str. 3.
   
      (3)  UL L 312, 29.11.2005, str. 67.
   
      (4)  Navedena ni nobena ustavna zahteva.